ZUM 2025 10 06-i ülésére napirendjavaslatok és szavazatszámok
Alapértékek és engedményes értékek előnyei, hátrányai, átmeneti időszak az új településterv hatályba lépéséig

Ssz. = napirend sorszáma, kék = a napirend tárgya, a pirossal jelölt szövegrészek = előterjesztő döntési javaslatai, zöld = főépítész (alternatív) döntési javaslata
	Ssz.
	ügyrendi javaslat

	
	Tájékoztató ülések, szavazás menetéről

- Az ülések tervezett ideje 16-18 óra között. Lehetőség szerint a megjelentek, jelenléti íven szereplő tagok összlétszáma az ülés során ne változzon, vagy ha halaszthatatlan okból el-/kimennek, akkor a létszámváltozást rögzítsük.

- A napirendi javaslatokat kizárólag a zum@zuglo.hu címre küldjék meg az ülés megtartását értesítő e-mailre válaszolva! A javaslatokhoz nagyon frappáns, világos pro-kontra érvek, indoklások szükségesek, csak ha fontos új információ közlése, megkérdezése a cél, csak akkor szóljunk hozzá, a puszta ellenzés és támogatás ténye pedig a szavazattal jelezhető. Az ügyrend alapján csak az igen/nem szavazatok számítanak.

A döntések végeredménye: „A …/2025. (III.6.) ZUM határozata: javasolja / nem javasolja: …szöveg”

- A szavazás eredménye megállapításánál a jelenlévő tagok várhatóan kisebbségi nyilatkozatait számoljuk meg, a harmadik lehetőséget az összlétszámból kivonjuk. 

- Az ülések megtartását kivetítéssel támogatjuk. 
- A pirossal szedett határozati javaslatról szól a döntés, amennyiben a javaslat szövege az előterjesztő jóváhagyásával a vita során változik, akkor az külön ismertetésre kerül.

	
	Tagok által javasolt napirend elfogadása a kiküldött táblázat sorai szerinti sorszámok alatt

A táblázatok 1. – 9. sorok szerinti sorszámú napirendekről. Az utolsó napirend „egyéb”.

	1. 
	Tájékoztató a ZUM tagság változásáról – a Képviselő-testület 310/2025. (IX.25.) önkormányzati határozat alapján.

A Képviselő-testület 310/2025. (IX.25.) határozata nyomán határozat a ZUM ügyrend módosításáról: 3. a) pontjában Várnai László alpolgármester törlése, Háhn-Zágon Zsuzsanna alpolgármester felvétele.


	2. 
	Döntés a 2025. augusztus 6-án lezajlott lakossági fórumon felmerült javaslatokról a ZUM 47/2025. (IX.08) határozata alapján
	
	
	
	

	
	Lakossági javaslat
	Főépítészi/ ZUM vezető vélemény
	végleges szöveg
	Igen
	nem
	tart.

	
	Burján Erika javaslata:
A helyi védett épületeken a közterületekről látható helyen a klíma kültéri egység elhelyezése tiltásának a feloldása
	Nem támogatom

Indoklás: A javaslat Zugló városképvédelméről szóló 10/2021 (III.26.) önkormányzati rendelet (ZVR) 43. § (6) bekezdés törlésének javaslatát jelzi: „Klímaberendezés vagy hőszivattyú kültéri egysége, antenna, antennatartó szerkezet és a tetőn napelem, napkollektor közhasználatú területről látható helyen nem helyezhető el.”

A szabály a helyi védett épületek homlokzati megjelenésének megóvása érdekében fenntartandó.  A ZVR 80. § (2) bekezdése – műszakilag nagyon indokolt esetben, főépítészi konzultációval alátámasztottan ad lehetőséget az eltérésre. 
	A helyi védett épületeken a közterületekről látható helyen a klíma kültéri egység elhelyezése tiltásának a feloldása
	0

	17
	0


	
	Keresztes Magdi javaslatai:

Javaslat a Thököly úti villamosok visszaállítására buszok helyett

a járatok sűrűségének elosztása nem utasbarát, torlódások

villamos helyett nem elfogadható az M4 metró hosszabbítása
	Támogatom
az M4 metró tovább vezetésének prioritása az elsődleges
	Javaslat a Thököly úti villamosok visszaállítására buszok helyett

a járatok sűrűségének elosztása nem utasbarát, torlódások

villamos helyett nem elfogadható az M4 metró hosszabbítása
	1
	11
	5

	
	Fodor Erika és Fodor Csaba javaslatai:
1. közvilágítás korszerű és nagy fényerejű LED fényforrásokkal

2. gyorshajtás visszaszorítása forgalomlassítással

3. Kerékgyártó utca felújításának folytatása 
	Támogatom
A forgalomcsillapítás forgalomtechnikai alátámasztottság mellett lehetséges
	1.
közvilágítás korszerű és nagy fényerejű LED fényforrásokkal

2.
gyorshajtás visszaszorítása forgalomlassítással

3.
Kerékgyártó utca felújításának folytatása
	15
	2
	0

	
	Tóth Gergely javaslatai:

1. ivókutak kialakítása 

2. öntözésre az esővizet kell felhasználni, esővíz gyűjtés

3. parkolók fásítása esetén olyan burkolat kell, amely átengedi az esővizet és olyan talajkialakítás, amely megőrzi az esővizet

4. I love Zugló vagyis a Budapest Fatár újabb funkciói:

· a fa ültetésének idejét, a fa vízellátását, ha valaki öntözi

· számított faérték és a számítás ideje

· bejelentések az adott fához összegyűjtve, a többszörös bejelentés kivédésére
	Támogatom
	1.
ivókutak kialakítása 

2.
öntözésre az esővizet kell felhasználni, esővíz gyűjtés

3.
parkolók fásítása esetén olyan burkolat kell, amely átengedi az esővizet és olyan talajkialakítás, amely megőrzi az esővizet

4.
I love Zugló vagyis a Budapest Fatár újabb funkciói:

•
a fa ültetésének idejét, a fa vízellátását, ha valaki öntözi

•
számított faérték és a számítás ideje

•
bejelentések az adott fához összegyűjtve, a többszörös bejelentés kivédésére
	17
	0
	0

	
	Csótya Bernadett javaslatai:

1. a Kerepesi úton a Hungária körút és a Mexikói út között fák ültetése.

A házak előtt a betonozott részen elférne sok fa, ami jó tenne mind az ökológiai szempontból (levegő, nyári árnyék biztosítása) mind látvány szempontjából.
	Támogatom

megjegyzés: az érintett terület (egykori HÉV pálya) a MÁV tulajdonában van.
	1.
a Kerepesi úton a Hungária körút és a Mexikói út között fák ültetése
	17
	0
	0


	
	Krikovszky Péter javaslatai
	Főépítészi vélemény
	végleges szöveg
	Igen
	nem
	tart.

	3.
	Javaslat a Zugló építési szabályzatáról szóló 11/2021 (III. 26.) önkormányzati rendelet (ZÉSZ) 2. § 1. pont törlésére és a 7. és 21. pontok módosítására

A ZUM javasolja a ZÉSZ 2.§ 1. pont törlését, a 7. és 21. pontok módosítását az alábbiak szerint:

7. Konzultáció: Szakmai egyeztetés a kerület Főépítészével, illetve a Tervtanáccsal.

21. Városrendezési megállapodás: a beruházás megvalósításának egyes feltételeinek tisztázására szolgáló – Önkormányzattal kötött – egyezség.

Indoklás: ZÉSZ 2. § 1. Általános szintterület: az OTÉK alapján számított bruttó szintterület parkolási szintterülettel csökkentett értéke. Általános szintterületi mutató: az összes (meglévő és tervezett) épület általános bruttó szintterületi összegének és a telek területének hányadosa.
Összevetve a 16.§ (5) Meglévő épület esetén a homlokzat-felújítással együtt készülő emelet-ráépítéssel és a tetőtér-beépítéssel létrejövő lakások száma nem számít bele a lakásszám számértékébe – Javaslat: Nincs összhangban az OTÉK-kal, törlendő.

7. Konzultáció: a ZVR szerinti konzultáció.


Egy meghatározást nem lehet ugyanazzal a szóval definiálni. Javaslat: Szakmai egyeztetés a kerület Főépítészével, illetve a Tervtanáccsal.

21. Városrendezési megállapodás: a beruházás megvalósításának egyes feltételeinek tisztázására szolgáló – Önkormányzattal kötött – megállapodás.


Egy meghatározást nem lehet ugyanazzal a szóval definiálni (megállapodás – megállapodás) Javaslat: Egyezség.
	Nem támogatom
Indoklás:

2. § 1. ponthoz: Az ZÉSZ 3. melléklet „övezeti jellemzők” táblázatban látszik, hogy az építési övezetek kisebb részében ugyan, de számszerű értékek állapítják meg az általános szintterületi mutató alap, és engedményes mértékét, ezért a definíció törlését nem javasolom általános szintterület, általános szintterületi mutató definíciójának törlését nem tartom indokoltnak. A ZÉSZ 24. § (5) bekezdése feloldja az emelet-ráépítés és tetőtérbeépítés esetében jelzett ellentmondást.

2. § 7. ponthoz: Zugló városképvédelméről szóló 10/2021 (III.26.) önk. rendelet, azaz a ZVR a konzultáció fogalommagyarázatában utal a magasabb szintű jogszabályban, a magyar építészetről szóló 2023. évi C. törvény (Méptv.) 97. § (2) bekezdés a) pontjában definiált szakmai konzultációra. A definíció így egyértelmű, módosítása nem indokolt.

2. § 21. ponthoz: A definíció egyértelmű, módosítása nem indokolt.
	
	7
	4
	6

	4.
	Javaslat a Zugló építési szabályzatáról szóló 11/2021 (III. 26.) önkormányzati rendelet (ZÉSZ) 3. § (3) és (4) bekezdések módosítására
Indoklás:
 A 3. § (3) bekezdés a) pontját arra kéne változtatni, hogy csak akkor engedhető, ha a meglévő állapot szabálytalanságát a tervezett bővítés nem növeli.
(4) Az építési telek- közterület növelését célzó – szabályozással érintett területrésze az építési telek telekméretébe beszámítható, ha azt településrendezési szerződés rögzíti.


Módosítását javaslom. Közérdekből magánterület kisajátítható, de a kisajátított telek értékét ki kell fizetni. Ezzel ugyan a meglévő állapot meghaladhatja az építési paramétereket, de elkerülhető, évek múlva vitás lesz a beépítési paraméterek számítása (PL tulajdonosváltás, stb)
	Nem támogatom
Indoklás:

A 3. § (3) bekezdés a) pont módosítását nem támogatom. Az önkormányzathoz delegált településképi eljárásokhoz kapcsolódva az előírásra hivatkozva – tapasztalataink alapján eredményesen - előírható a sokszor régóta fennálló szabálytalanságok megszüntetése.

A (4) bekezdéshez csak módosítási igény érkezett szövegjavaslat nélkül. A (4) bekezdés összhangban van a magasabb szintű jogszabály Méptv. 88.§ (6) bekezdésével, ezért módosítását nem javasolom. (Méptv. 88. § (6) bek.: Ha településrendezési szerződés másként nem rendelkezik, a közút – ide nem értve a gyorsforgalmi utat és a főutat – céljára szolgáló területrész az építési telek telekméretébe nem számítható be.)
Az érintett ingatlanrész megvásárlásáról az előírástól függetlenül – akár a településrendezési szerződésben meg lehet állapodni, valamint az szabályozott eljárás keretében ki is sajátítható.
	
	2
	14
	1


	
	Krikovszky Péter javaslatai
	Főépítészi vélemény
	végleges szöveg
	Igen
	nem
	tart.

	5.
	Javaslat a Zugló építési szabályzatáról szóló 11/2021 (III. 26.) önkormányzati rendelet (ZÉSZ) 16. § (7) bekezdése hatályon kívül helyezésére
A ZUM javasolja a ZÉSZ alábbi, 16.§ (7) bekezdés hatályon kívül helyezését:

(7) A lakásszám megengedett alapértéktől – a kialakult állapotra, a városképi illeszkedésre, a szomszéd telkekre gyakorolt hatásra, a terület intézményi és közmű infrastruktúrájára kiterjedő vizsgálat alapján – konzultáció keretében adott szakmai véleményben és városrendezési megállapodásban meghatározott mértékben és feltételekkel legfeljebb az övezeti előírások szerinti lakásszám engedményes mértékéig el lehet térni.
Indoklás: 
Hosszabb indokolás – korábbi ZUM ülésen Csóka Gergely elhangzott véleményének idézésével- Krikovszky Péter csatolt napirendi javaslatában olvasható
	Nem támogatom

Az önkormányzatnak új településtervet kell készíttetnie, és 2027. június 30-ig elfogadnia. Az új terv készítése folyamán a lakásszám tekintetében az alapérték, engedményes érték felülvizsgálatra kerül – a két érték közti jelentős különbség mértékének csökkentése tekintetében mindenképpen. Az új terv elkészítéséig az érintett ZÉSZ bekezdés hatályon kívül helyezését nem támogatom.

Indoklás:

A városrendezési jogintézményekről szóló 12/2021 (III. 26.) önk. rendelet 2025. júliusban módosult, a lakásszám engedményes mértékére vonatkozó támogatási összegek is módosultak az 1. mellékletben, ill. a darabszám növekedése esetén jelentősen magasabban lettek. Az új szabályozás biztosítja az adott építési övezethez, a környező már kialakult beépítéshez való jobb illeszkedés érvényesítését.

Erőteljes igény mutatkozik olyan ingatlanok, területek kijelölésére, ahol a helyi építési szabályozás „településrendezési szerződés kötése kötelező” jelölést tartalmaz.  A lakásszám, vagy más ZÉSZ szerinti szabályozók eltéréséhez kapcsolódó, képviselő-testület döntést igényló városrendezési megállapodás jogintézménye azonban már most is biztosítja az önkormányzati kontrollt a nagyobb beruházások esetén. 
	
	9
	5
	3

	6.
	Javaslat a Zugló építési szabályzatáról szóló 11/2021 (III. 26.) önkormányzati rendelet (ZÉSZ) 16. § (5) és 24. § (5) bekezdések törlésére 

A ZUM javasolja a ZÉSZ 16.§ (5) és 24. § (5) bekezdések törlését.

Indoklás:
16. § (5) Meglévő épület esetén a homlokzat-felújítással együtt készülő emelet-ráépítéssel és a tetőtér-beépítéssel létrejövő lakások száma nem számít bele a lakásszám számértékébe.

Ez sem ésszerű, kezelhetetlen helyzetet hoz létre, eltérést a beépítési paraméterek jogszabályban meghatározott definíciójától. Egy financiális kérdést nem lehet építési előírásban rögzíteni. Javaslat: a pont törlendő.

24. § (5) A homlokzat-felújítással együtt készülő emelet-ráépítéssel és a tetőtér-beépítéssel létrejövő lakások szintterülete nem számít bele a szintterületi mutató mértékébe.

Ez sem ésszerű, kezelhetetlen helyzetet hoz létre, eltérést a beépítési paraméterek jogszabályban meghatározott definíciójától. Arról nem beszélve, hogy ellentétes a magasabb rendű jogszabállyal. Javaslat: a pont törlendő.
	Nem támogatom
Indoklás:

Az Méptv. 232. § [Korábban megvalósult épületek tetőterének beépíthetőségére vonatkozó szabályok] között tartalmazza:

b) a helyi építési szabályzatban – a fővárosban a 82. § szerinti településtervben, településrendezési eszközben – meghatározott szintterületi értékbe a tetőtér-beépítés nem számít bele,

e) a területfelhasználási egységre vagy építési övezetre a helyi építési szabályzatban – a fővárosban a 82. § szerinti településtervben, településrendezési eszközben – megállapított maximális lakásszámba a tetőtér-beépítéssel létrejött lakás nem számít bele, 

 A tetőtér-beépítéssel kapcsolatban tehát a magasabb szintű jogszabály a ZÉSZ szabályaival megegyezően szabályoz. Az emeletráépítés lehetősége- mely kizárólag a ZÉSZ épület-, és homlokzatmagasság szabályainak betartásával, és a homlokzat felújításával lehetséges - segítheti a meglévő épületek (társasházak) felújítását, a településkép javítását.
	(határozatképtelen a Munkacsoport)
	
	
	


	
	Krikovszky Péter javaslatai
	Főépítészi vélemény
	végleges szöveg
	Igen
	nem
	tart.

	7. 
	Észrevételek a Zugló építési szabályzatáról szóló 11/2021 (III. 26.) önkormányzati rendelet (ZÉSZ) 30. § (3) és (4) bekezdéseivel kapcsolatban
Indoklás:

Ellentétes a 3.§ (3) bekezdés a.) pontjával: 
30. § (3) Ha a meglévő építmény szintterülete, beépítési magassága, beépítettsége vagy terepszint alatti építettsége a megengedett mértékét túllépi, vagy a zöldfelület megengedett legkisebb mértéke nem éri el a 3. mellékletben meghatározott, vagy az előírt szabályozási határértéket, csak olyan építési tevékenység folytatható, amely a szabályozási határértékektől való eltérést nem növeli tovább, kivéve e rendelet eltérő rendelkezése esetén.
 (4) Emelet-ráépítés, tetőtér-beépítés csak a teljes épületet érintően és egy ütemben alakítható ki, kivéve a tetőkontúron belül tervezett tetőtér-beépítés esetén.

Észrevétel: Mit értünk a „csak a teljes épületet érintően” alatt?


	Döntésre alkalmas javaslat hiányában az észrevételekre a válaszok:

A 4. napirendnél említett, 3.§ (3) általános, a teljes telekre vonatkozó szabálytalanságra vonatkozó előírást fogalmaz meg. A 30. § (3) bekezdés az általános szabályon túl, azon meglévő építményeket érintő építési tevékenységekre vonatkoznak, melyek az ingatlannyilvántartásban feltüntetett, valaha jogszerűen megvalósított építmények. Nem okoz problémát a két előírás együttes alkalmazása. 

A 30. § (4) bekezdés hatályos szövege már másként szabályoz:

(4) Emelet-ráépítés, tetőtér-beépítés csak a teljes épületet érintően és egy ütemben alakítható ki, kivéve

a) a tetőkontúron belül tervezett tetőtér-beépítés esetén,

b) nem lakó rendeltetésű épület esetén, amennyiben annak eredeti záró szintjei eltérő magassági kialakításúak.
Az észrevételt köszönjük, az emeletráépítésre vonatkozó előírás már a jelenlegi ZÉSZ-ben is tartalmaz szabályt az eltérő volumenű épületek esetére. Az előírást - annak fenntartását, további részletszabályozását - az új településrendezési terv készítésekor felülvizsgáljuk. 
	
	
	
	


	
	Csóka Gergely javaslatai
	Főépítészi vélemény
	végleges szöveg
	Igen
	nem
	tart.

	8.
	Javaslat új beépítések esetén a gépkocsi beállók/parkolók/garázsok pénzbeli kiválthatóságáról
A ZUM javasolja, hogy a 2027-es településtervben az új beépítések esetén az előírt gépkocsi beállók/parkolók/garázsok száma ne legyen kiváltható pénzben.

Indoklás:

A kerületben egyre nagyobb gondot okoz a közterületen való parkolás. Az új beépítések sok esetben jellemzően 1-1 családi ház helyett 30-150 lakásos társasházakat jelentenek, amelyek az új társasház környezetében olyan gépjármű tárolási igényt indukálnak, amelyeket a közterületek már nem tudnak tolerálni. Sok gépjármű tulajdonos a helyhiány miatt zöldfelületekre áll rá, azt tönkretéve, kitaposva.
	Támogatom

Indoklás:
A Főépítészi Iroda a jelenlegi szabályozási környezetben új beépítések esetében olyan nagyságú – lakásszámú - épületek kialakítását támogatja, ahol a parkolás telken belüli biztosítható.

A településrendezési és építési követelmények alapszabályzatáról szóló 280/2024. (IX.30.) Korm. rendelet (TÉKA) magasabb szintű szabályozásban a gépjármű tárolás biztosításában (4. melléklet 1. pont) azonban változás történt:

„Egy személygépkocsi elhelyezését kell biztosítani:

1. minden lakás és üdülő önálló rendeltetési egység után, kivéve a nagyvárosi lakóterület építési övezetét, ahol minden 1,5 lakás önálló rendeltetési egység után,”

	Javaslat az engedményes mértékű beépítések megszüntetésére
A ZUM javasolja, hogy a 2027-es településtervben a különböző övezetekre meghatározott beépítés mértékének engedményes növelése – mint lehetőség – ne szerepeljen. 

Indoklás:
A jelen levélhez csatolt engedményes beépítés elleni állásfoglalás .pdf kiterjesztésű dokumentum szerint.


	Nem támogatom

Indoklás: A ZÉSZ és az új településterv a szabályozási paraméterek tekintetében megalapozó vizsgálatok, és szakmai alátámasztás alapján maximumokat (zöldfelület esetében minimumot) határoz meg. Bizonyos paraméterek esetében jelenleg az engedményes érték a maximum, melynek alkalmazása a városrendezési megállapodással nagyobb önkormányzati kontroll mellett lehetséges. A városrendezési megállapodás jogintézményével a beruházó az önkormányzatot közfeladatai ellátásában anyagilag is támogatni tudja. Az engedményes érték teljes elvetését így most támogatni nem tudom.    

Az új településterv készítése folyamán a lakásszám tekintetében az alapérték, engedményes érték felülvizsgálatra kerül – a két érték közti jelentős különbség mértékének csökkentése tekintetében mindenképpen.

	Javaslat a gépjármű megváltás lehetőségét, és ZÉSZ engedményes értékeit  megszüntető rendelet megalkotására
A ZUM javasolja, hogy mielőbb – akár még az őszi ülésszakon – kerüljön benyújtásra a képviselőtestület elé egy olyan önkormányzati rendelet, amely a közjóra és közösségi érdekekre hivatkozva határozatlan ideig felfüggeszti az engedményes mértékű beépítés lehetőségét, valamint az új beépítések során a telken belül kialakítandó gépjármű tárolóhelyek pénzbeni kiváltási lehetőségét. 

Indoklás:

Szinte minden képviselőtestületi ülésen van olyan napirendi pont, ahol a testület megszavaz engedményes mértékű beépítést (pl. 1,5-szeres, vagy akár 2-szeres lakásszámokat engedve a beruházónak), miközben ezen beépítések komoly környezeti terheléseket okoznak a kerületben élőkre, illetve közép- és hosszútávon ezen engedmények olyan költségeket indukálnak az Önkormányzatnak, hogy nem is lesz nyereséges az ügylet. További indoklás: a csatolt .pdf kiterjesztésű állásfoglalásban.  
	Nem támogatom

Indoklás: 

Az új településterv készítése során, a teljes kerületre vonatkozó megalapozó vizsgálat, és új településfejlesztési irányok megfogalmazását követően vizsgálhatók felül a gépjármű elhelyezésre vonatkozó szabályok, valamint területileg differenciálva – a mostaninál kisebb mértéket meghatározva – az esetleges eltérések lehetősége.
A helyi építési szabályzatot (ZÉSZ) egyéb rendelettel nem, csak ZÉSZ rendelettel lehet módosítani – mely településtervező megbízása mellett, a hosszabb államigazgatási egyeztetés lefolytatásával lehetséges.

	Javaslat a Zugló építési szabályzatáról szóló 11/2021 (III. 26.) önkormányzati rendelet engedményes értékei felülvizsgálatára
A ZUM javasolja a ZÉSZ módosítás során annak vizsgálatát, hogy az engedményes mérték nagysága indokolt-e. Ahol lehetséges, a kedvezmény szűkítendő (kb. +20%?)
 indoklás: Alapvetően elfogadható, hogy a főépítésznek van bizonyos mozgástere, rugalmassága az egyedi tervek megismerése alapján. De a jelenlegi eltérési lehetőségeket túl megengedőnek tartom. A lakásszám engedményes mértéke a legtöbb övezetben, ahol szerepel ez a lehetőség, duplája az alapértéknek. 
A szintterületi mutató engedményes mértéke egyes helyeken másfélszeres, kétszeres, vagy még nagyobb eltérést engedélyez.
A zöldfelületi minimumtól való eltérés 50 %-os lehet, ez is sok (27. § (4))

	Támogatom az alábbi szövegjavaslattal:
A ZUM javasolja az új településrendezési terv készítése során a magasabb szintű jogszabályokkal összhangban annak vizsgálatát, hogy az engedményes mérték nagysága indokolt-e. Ahol lehetséges, a kedvezmény szűkítendő.
Indoklás: 

Az új településterv készítése folyamán a lakásszám tekintetében az alapérték, engedményes érték felülvizsgálatra kerül – a két érték közti jelentős különbség mértékének csökkentése tekintetében mindenképpen.

Az eltérések tekintetében a TÉKA 4. § Egyedi eltérés szabályait is figyelembe kell venni. Bizonyos feltételek teljesülése esetén az állami főépítész eltérést adhat a helyi építési szabályzat paraméterei alól:

5) Az egyedi eltérés mértéke az építési telekre és telekre a helyi építési szabályzat alapján irányadó

 a) terepszint feletti és terepszint alatti beépítettség megengedett legnagyobb mértékénél legfeljebb 5 százalékponttal lehet nagyobb,

 b) beépítési magasság legnagyobb mértékénél legfeljebb 1,00 méterrel lehet nagyobb,

 c) szintterületi mutató megengedett legnagyobb értékénél legfeljebb 0,2 m2/m2 értékkel lehet nagyobb,

 d) zöldfelület megengedett legkisebb mértékénél legfeljebb 5 százalékponttal lehet kisebb.

 (6) Az egyedi eltérés mértéke a kialakítandó gépjármű és kerékpár várakozóhelyek száma tekintetében – amennyiben az építési telek és telek zöldfelületének védelme érdekében kizárt a várakozóhelyek kialakítása, az építési telek és telek közterületről vagy magánútról közvetlenül gépjárművel nem megközelíthető, vagy az épület közösségi közlekedési ellátottsága alapján szükségtelen a személygépjárművel való megközelítés – 100 százalékos is lehet.

Az eltérést a kerületi főépítész egyetértése esetén az állami főépítész hagyja jóvá.

	Javaslat az építésjogi kártalanítási igények megelőzésére

A ZUM javasolja a ZÉSZ módosítás során annak vizsgálatát, hogy az övezeti előírások szigorításakor az esetleges építésjogi kártalanítási igények megelőzhetők-e engedményes mérték meghatározásával. 
Indoklás:
Az engedményes mérték lehetőséget adhat az övezeti előírások szigorításakor a tulajdonosok esetleges építésjogi kártalanítási igényének kezelésére (korábbi alapérték bekerülhet engedményes mértékként - szükség esetén biztosíthatók a régi feltételek a tulajdonos számára kártalanítás nélkül)

	Támogatom 

Indoklás:

	Javaslat Zugló építési szabályzatáról szóló 11/2021 (III. 26.) önkormányzati rendelet 22. § (3) bekezdés módosítására 

A ZUM javasolja a ZÉSZ 22.§ (3) és (4) bekezdések módosítását.


22. § (3) Az előírt beépítettség megengedett legnagyobb mértéke – legfeljebb az OTÉK övezeti felső határértékéig - meghaladható:
a) zártsorú beépítési módú saroktelek esetén – ha a telek területe az 1050 m2-t meghaladja – akkor amennyiben az konzultáció alapján a zártsorúság biztosításához, építészeti hangsúly kialakításához szükséges, legfeljebb a megengedett érték:
aa) 10 %-os mértékével, ha a telek területe legfeljebb 2400 m2,
ab) 20 %-os mértékével, ha a telek területe legfeljebb 1950 m2,
ac) 30 %-os mértékével, ha a telek területe legfeljebb 1500 m2,
b) parkolóház építése esetén 
22. § (4) Ha a zártsorú beépítési módú saroktelek területe legfeljebb 1050 m2, akkor - amennyiben az konzultáció alapján a zártsorúság biztosításához, építészeti hangsúly kialakításához szükséges - a terepszint alatti és feletti beépítettségének megengedett legnagyobb mértéke elérheti a 70 %-ot.

Indoklás: A ZÉSZ-ban jelenleg biztosított beépítettség kedvezmények zártsorú beépítési módú saroktelek és parkolóház építése esetén 22. § (3)-(4) megőrzendő (szükséges lehet a zártsorúság biztosításához) de főépítészi konzultációhoz, illetve feltételhez kötendő (feltétel: ha a zártsorúság biztosításához, sarok építészeti hangsúlyozásához szükséges). 
	Támogatom

Indoklás:
	
	
	
	

	14
	Javaslat Zugló építési szabályzatáról szóló 11/2021 (III. 26.) önkormányzati rendelet 24. § (5) és 16. § (5) bekezdés módosítására


24. § (5) A homlokzat-felújítással együtt készülő tetőtér-beépítéssel létrejövő lakások szintterülete nem számít bele a szintterületi mutató mértékébe.
16. § (5) Meglévő épület esetén a homlokzat-felújítással együtt készülő tetőtér-beépítéssel létrejövő lakások száma nem számít bele a lakásszám számértékébe.
Indoklás: A ZÉSZ-ban jelenleg biztosított lehetőség, hogy a homlokzat-felújítással együtt készülő emelet-ráépítéssel és a tetőtér-beépítéssel létrejövő lakások szintterülete nem számít bele a szintterületi mutató mértékébe, illetve a létrejövő lakások száma nem számít bele a lakásszám értékébe - szerintem ez csak tetőtér-beépítéskor indokolt, teljes emeletráépítéskor nem.
	Nem támogatom
Indoklás:

Az Méptv. 232. § [Korábban megvalósult épületek tetőterének beépíthetőségére vonatkozó szabályok] között tartalmazza:

b) a helyi építési szabályzatban – a fővárosban a 82. § szerinti településtervben, településrendezési eszközben – meghatározott szintterületi értékbe a tetőtér-beépítés nem számít bele,

e) a területfelhasználási egységre vagy építési övezetre a helyi építési szabályzatban – a fővárosban a 82. § szerinti településtervben, településrendezési eszközben – megállapított maximális lakásszámba a tetőtér-beépítéssel létrejött lakás nem számít bele, 

 A tetőtér-beépítéssel kapcsolatban tehát a magasabb szintű jogszabály a ZÉSZ szabályaival megegyezően szabályoz. Az emeletráépítés lehetősége- mely kizárólag a ZÉSZ épület- és homlokzatmagasság szabályainak betartásával, és a homlokzat felújításával lehetséges - segítheti a meglévő épületek (társasházak) felújítását, a településkép javítását.

	 A ZÉSZ módosítás során figyelembe veendő alapelv

A ZUM javasolja az új településrendezési terv készítése során az egyedi telkekre vonatkozó egyedi előírások kerülését. 
Indoklás: Az övezeti előírások jelenleg sok, egyedi telekre vonatkozó külön előírást tartalmaznak - ez az új ZÉSZ-ben kerülendő.
	Támogatom

Indoklás: Az állami főépítész által is preferált alapelvvel egyetértve, felhívom a figyelmet arra, hogy túl sok övezetet eredményezne az, ha minden egyes telek egyedi helyzetét, állapotát figyelembe véve kerülnének meghatározásra a normatív keretek. Indokolt esetben szükség lehet az egyedi előírások alkalmazására.

